[{"text_idx": "#000008", "text": "Mae United Welsh wedi cael caniata\u0302d i adeiladu cymysgedd o fflatiau un, dwy a thair ystafell wely, ochr yn ochr a\u0302 fflatiau i bobl hy\u0302n ar safle\u2019r hen ffatri laeth yn Sanatorium Road yn Nhreganna, Caerdydd."}, {"text_idx": "#000009", "text": "Bydd 74 o\u2019r cartrefi\u2019n cael eu darparu yng ngham un, gyda\u2019r 35 arall yn cael eu darparu yng ngham dau."}, {"text_idx": "#000010", "text": "Bydd y tai fforddiadwy yn cael eu hadeiladu gan Celtic Offsite, menter gymdeithasol o fewn Grw\u0302p United Welsh. Celtic Offsite fydd yn gweithgynhyrchu\u2019r strwythurau ffra\u0302m bren ar gyfer y cartrefi o\u2019i ffatri yng Nghaerffili."}, {"text_idx": "#000012", "text": "\u201cRydym yn falch iawn o sicrhau caniata\u0302d cynllunio i ddod a\u0302\u2019r cartrefi hyn i Gaerdydd. Bydd y datblygiad hwn yn helpu i ddiwallu\u2019r angen lleol am dai a darparu cartrefi ynni-effeithlon o ansawdd uchel i drigolion. Mae\u2019r safle mewn man delfrydol yn y ddinas, gyda Threganna yn cynnig cyfoeth o barciau, siopau, a gweithgareddau ar garreg y drws."}, {"text_idx": "#000013", "text": "\u201cRydym yn edrych ymlaen at symud y datblygiad hwn yn ei flaen a gweld y gwaith yn dechrau ar y safle.\u201d"}, {"text_idx": "#000014", "text": "Bydd y datblygiad yn cael ei adeiladu i safonau perfformiad ynni uchel, gan groesawu ffynonellau ynni adnewyddadwy fel paneli solar a phympiau gwres o\u2019r ddaear i leihau allyriadau carbon a helpu i fynd i\u2019r afael a\u0302 thlodi tanwydd. Bydd y cartrefi hefyd yn elwa o wefrwyr cerbydau trydan, felly gall y nifer cynyddol o yrwyr cerbydau trydan wefru eu ceir gartref."}]